на Европейската комисия.
 Трета държава се записва, като се използват 3-буквените кодове на държавите по ISO-3166.
 Номерът от регистъра на флота на Общността (CFR) се записва за кораби на Съюза. Номерът в Международната морска организация (ММО) се записва за кораби от трети държави.
 Когато се изисква географско местоположение, географска ширина и дължина се записват в градуси и минути, когато не се използва GPS, и в десетични градуси и минути, когато се използва GPS (формат WGS 84).
 Информация за риболовните уреди
 (8)
 Вид уред (M)
 Видът уред се указва, като се използват кодовете в колона 1 от приложение XI.
 (9)
 Размер на отвора (M)
 Посочва се в милиметри (разширен отвор).
 (10)
 Размер на уреда (M)
 Размерите на уреда, като големината и броят, се посочват в съответствие със спецификациите в колона 2 от приложение XI.
 (11)
 Дата (M)
 Датата за всеки ден в открито море се записва на нов ред (дневник на хартиен носител) или в нов доклад (електронен дневник) и отговаря на всеки ден в открито море.
 Датата за всяка риболовна операция се записва на нов ред (в зависимост от случая).
 (12)
 Брой на риболовните операции (M)
 Броят на риболовните операции се посочва в съответствие със спецификациите в колона 3 от приложение XI.
 (13)
 Време за риболов (O)
 Час на поставяне и изтегляне на уреда (CIF)
 Дълбочина на риболова (CIF)
 Обща продължителност (O)
 Общата продължителност за всички дейности във връзка с риболовни операции (търсенето на риба, хвърлянето, поставянето и изтеглянето на активни риболовни уреди, поставянето, престоя, изваждането или повторното поставяне на пасивни риболовни уреди, както и изваждането на улова от риболовния уред, живарниците или от транспортна клетка за поставяне в клетки за угояване и отглеждане), се отчита в минути и е равна на броя часове в морето, минус времето, изразходвано за отиване до риболовната зона, за пътуване между риболовните зони и връщане от риболовната зона, маневриране, неактивност или чакане за поправка.
 За часа на поставяне и изтегляне на уреда часът се записва в ЧЧ-ММ местно време (дневник на хартиен носител) или в универсално координирано време (UTC) за електронния дневник.
 Дълбочината на риболов се записва като средна дълбочина и се измерва в метри.
 (14)
 Местоположение и риболовна географска зона (M)
 Съответната географска зона на улов се представя от зоната, в която е уловена по-голямата част от улова, като в зависимост от случая се използва възможно най-подробното равнище.
 Примери:
 Във водите на североизточната част на Атлантическия океан (зона 27 на ФАО), до участък и статистически квадрант на ICES (напр. IVa 41E7, VIIIb 20E8). Статистическият квадрант на ICES осигурява мрежа, обхващаща зоната между 36° N и 85° 30′ N, и 44° W и 68° 30′ E. Редовете, указващи географската ширина с интервали от 30′, са номерирани (с двуцифрени числа) от 01 до 99. Колоните, указващи географската дължина с интервали от 1°, са кодирани съгласно цифрово-буквена система, започваща с A0, като се използва различна буква за всеки блок на 10° до M8, с изключение на I.
 Във водите на Средиземно и Черно море (зона 37 на ФАО), до географската подзона и статистически квадрант на GFCM